Document ID: 31978L0365

Komisijas Direktīva
(1978. gada 31. marts),
ar ko tehnikas attīstībai otrreiz pielāgo Padomes Direktīvu 71/318/EEK par dalībvalstu tiesību aktu tuvināšanu attiecībā uz gāzes skaitītājiem
(78/365/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Direktīvu 71/316/EEK par dalībvalstu likumu tuvināšanu attiecībā uz kopīgiem noteikumiem mērinstrumentiem un metroloģiskās kontroles metodēm [1], kas grozīta ar Pievienošanās aktu, un jo īpaši tās 17., 18. un 19. pantu,
ņemot vērā Padomes 1971. gada 26. jūlija Direktīvu 71/318/EEK par dalībvalstu likumu tuvināšanu attiecībā uz gāzes skaitītājiem [2], kas grozīta ar Komisijas Direktīvu 74/331/EEK [3],
tā kā Direktīva 71/318/EEK ir jāgroza sakarā ar tehnikas attīstību šinī jomā,
tā kā šajā direktīvā paredzētie pasākumi saskan ar atzinumu, ko sniegusi Komiteja pielāgojumiem tehnikas attīstībai direktīvās par tehnisko šķēršļu likvidēšanu tirdzniecībā ar mērinstrumentiem,
IR PIEŅĒMUSI ŠO DIREKTĪVU.
1. pants
Padomes Direktīvas 71/318/EEK pielikuma I B nodaļas 3., 4.1., 8.2.3. un 9. punkta, II nodaļas 6.3. punkta un III nodaļas 2., 4. un 5. punkta teksts tiek grozīts saskaņā ar atbilstošajām šā pielikuma daļām.
Šā pielikuma II nodaļas 5.2. un 7.2.7. punkts un III nodaļas 6.2.3. punkts ar šo tiek pievienots Direktīvas 71/318/EEK pielikumam.
2. pants
1. Dalībvalstis pieņem normatīvos un administratīvos aktus, kas vajadzīgi šīs direktīvas izpildei, paredzot to stāšanos spēkā gadu pēc šīs direktīvas izsludināšanas, un tūlīt par to informē Komisiju.
2. Dalībvalstis iepazīstina Komisiju ar savu tiesību aktu noteikumiem, kurus tās pieņem jomā, uz ko attiecas šī direktīva.
3. pants
Šī direktīva ir adresēta dalībvalstīm.
Briselē, 1978. gada 31. martā

Labels: 7
1
15
14